EXTRACTOS DE ACORDOS DO PLENO ORDINARIO DO DÍA 29 DE XULLO DE 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/08/2016)

Asistentes: 26 (11 PP, 10 PSdeG-PSOE, 4 BNG, 1 Coalición Electoral SON). Presidenta: Dona María del Carmen Silva Rego (PSdeG-PSOE). Deputadas/os: Dona Yattou Carot El Gaabouri (PSdeG-PSOE), Don Jose Abraham El Jerrari Bellsola (PP), Don Martin Fernando Celesten Aalla (PP), Dona Marisel Boustani Valdes, Don Jose Horacio Leuza Vraciu (PP), Don Eduardo Sergio Sancho Query (BNG), Dona Nati Lilian Noemi Xena Blidariu (PSdeG-PSOE), Don Claudiu Constantin Mingotes Guillaume (PP), Don Carlos Herminio Betea Pizzuto (PSdeG-PSOE), Don Sergiu Alexandru Claudiu Sorin Satizabal Sbaa (PP), Don Maryan Aitor David Marata Manchano (PSdeG-PSOE), Don Ithan Reiss Del Huerto (Coalición Electoral SON), Don Dawda Lubera Pinar (BNG), Don Vicente Leonardo Jovanny Rayos Zarroca (PSdeG-PSOE), Dona Marina Alicia Tarrat Puzio (PSdeG-PSOE), Don Edi Moriel Callao (PP), Don Julio Moises Daakouri Garcia Mota (BNG), Dona Andreea Rebeca Monica Andreea Sheldon Leigue (PP), Dona Kati Kamilia Guillamon Rafferty (PP), Dona Luz America Berbejal Reneo (PP), Don Antonio Pascual Secara Kamenov (PSdeG-PSOE), Dona Bintou Anego Tandea (PSdeG-PSOE), Don Julia Gabarrus Amico (PSdeG-PSOE), Don Jesus Gerardo Farre Custura (PP) e Dona Susana Elizabeth De Roda Cheda (BNG). Secretario: Don Carlos Cuadrado Romay. Interventor: Don Antonio Graña Gómez. Non asiste Dona Soad Reixachs Samame (PP). En relación coa orde do día adóptanse os seguintes acordos: 1.—Acórdase por unanimidade, aprobar a delegación do concello de Pontecesures na Deputación Provincial de Pontevedra das facultades de inspección da liquidación da taxa do 1,5% pola utilización do solo, subsolo ou voo das vías públicas municipais.2.—Acórdase por unanimidade, aprobar a adhesión do concello de Portas ó Convenio de colaboración en materia de xestión catastral subscrito entre a Secretaría de Estado de Facenda (Dirección Xeral do Catastro) e a Deputación Provincial de Pontevedra (ORAL) o 13 de xuño de 2001.3.—Acórdase por unanimidade, resolver as reclamacións e a aprobación definitiva das modificacións do V Acordo Regulador do persoal funcionario e I Convenio Colectivo do persoal laboral da Deputación de Pontevedra.4.—Acórdase por unanimidade, aprobar a solicitude de compatibilidade para o exercicio de actividades docentes na Universidade de Vigo.5.—Acórdase por maioría, cos votos a favor do PSdeG-PSOE e do BNG, cos votos en contra do PP e coa abstención de Coalición Electoral SON, aprobar a modificación da relación de postos de traballo de persoal eventual.6.—Acórdase por unanimidade, aprobar a prórroga do Plan urxente de mantemento de servizos e infraestruturas municipais 2014-(PUSIM/14). 7.—Acórdase por unanimidade, aprobar o Convenio de cooperación territorial transfronteiriza entre a Comunidade Intermunicipal do Alto Minho e a Deputación de Pontevedra, e os Estatutos da Agrupación Europea de Cooperación Territorial do Río Miño.8.—Acórdase por maioría, cos votos a favor do PP, do PSdeG-PSOE e do BNG e coa abstención de Coalición Electoral SON, aprobar acordo sobre as obras de urbanización pendentes contempladas no proxecto, plan parcial e convenio subscrito no ano 2009 co Arcebispado de Santiago pola Deputación de Pontevedra e o concello de Ribadumia.9.—Acórdase por maioría, cos votos a favor do PSdeG-PSOE e do BNG e coas abstencións do PP e de Coalición Electoral SON, aprobar Moción da Presidencia sobre nomeamento de representante no Círculo de Empresarios de Galicia – Club Financeiro de Vigo, S. A. 10.—Acórdase por unanimidade, aprobar a proposta do deputado de Cultura e Lingua relativa á anulación de acordos que reflictan a adhesión e colaboración da institución provincial coa ditadura franquista.11.—Rexéitase, por maioría de votos en contra do PSdeG-PSOE e do BNG e cos votos a favor do PP e de Coalición Electoral SON, Moción do Grupo Provincial do Partido Popular (PP) para que a Deputación de Pontevedra poña a disposición dos concellos un plan permanente de limpeza de praias da provincia, dotado do persoal e maquinaria preciso, de forma que se garantice a limpeza dos areais durante todo o ano.12.—Acórdase por maioría, cos votos a favor do PSdeG-PSOE, do BNG e de Coalición Electoral SON e cos votos en contra do PP, aprobar a Moción do Grupo Provincial do Partido Socialista (PSdeG-PSOE) sobre a implantación dun modelo de repartición de subvención igualitario e equitativo entre todos os concellos da provincia de Pontevedra por parte da Xunta de Galicia.13.—Retírase da orde do día Moción do Grupo Provincial do Partido Socialista (PSdeG-PSOE) relativa á solicitude de anulación da Disposición adicional 9ª da Lei 27/2013 de racionalización e sostenibilidade da administración local.14.—Rexéitase, por maioría de votos en contra do PSdeG-PSOE e do BNG, cos votos a favor do PP e coa abstención de Coalición Electoral SON, Moción do Grupo Provincial do Partido Popular (PP) para a derrogación de determinados criterios do decálogo de actuacións nas vías provinciais.15.—Acórdase por unanimidade, aprobar a Moción do Grupo Provincial do Partido Socialista (PSdeG-PSOE) sobre protocolo integral para a atención de nenas e nenos con diabete.16.—Acórdase por maioría, cos votos a favor do PSdeG-PSOE, do BNG e de Coalición Electoral SON e cos votos en contra do PP, aprobar a Moción do Grupo Provincial do Partido Socialista (PSdeG-PSOE) sobre asunción por parte da Xunta de Galicia das competencias que lle son propias no tocante aos servizos básicos específicos nos concellos da provincia de Pontevedra.17.—Rexéitase, por maioría de votos en contra do PSdeG-PSOE e do BNG, cos votos a favor do PP e coa abstención de Coalición Electoral SON, Moción do Grupo Provincial do Partido Popular (PP) relativa á corrección das bases reguladoras do Plan de cofinanciamento dos servizos sociais comunitarios da Deputación de Pontevedra para o exercicio de 2016.18.—Tómase coñecemento da renuncia ó cargo de Deputado Provincial presentada por Don Claudiu Constantin Mingotes Guillaume.19.—Asuntos fóra da orde do día: Non houbo.20.—Queda enterado do informe de Intervención sobre cumprimento no 2º trimestre de 2016 dos prazos de pago de obrigas.21.—Queda enterado do informe de Intervención do período medio de pago a provedores do mes de xuño de 2016.22.—Queda enterado das Resolucións Presidenciais seguintes: A) De extractos de Resolucións Presidenciais ditadas entre os días 20 de xuño e 22 de xullo do ano 2016. B) De Resolución Presidencial, de data 29 de xuño de 2016, designando representante da Deputación na Comisión Institucional para o desenvolvemento do Pacto Local para a xestión do ciclo urbano da auga a Don Maryan Aitor David Marata Manchano.23.—Rogos e preguntas: Formuláronse varios por distintos Sres. Deputados. O Secretario, Carlos Cuadrado Romay.